DELTA วอลุ่มทะลัก-ปิดกระฉูด 11% โบรกฯเชียร์ซื้่อรับอานิสงส์ Work from home
DELTA วอลุ่มทะลัก-ปิดกระฉูด 11% โบรกฯเชียร์ซื้่อรับอานิสงส์ Work from home
23 ธ.ค. 2563

ผู้สื่อข่าวรายงานว่า บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ปิดตลาดวันนี้(23 ธ.ค.63) อยู่ที่ระดับ 420.00 บาท บวก 42.00 บาท หรือ 11.11% ด้วยมูลค่าซื้อขาย 4.23 พันล้านบาท ทำนิวไฮตั้งแต่เข้าตลาด

บล.บัวหลวง ระบุว่า หุ้นที่เล่นดีโดยพิสูจน์จากช่วงที่มีการระบาดรอบแรก และธุรกิจตอบโจทย์กับภาวะ Lock down ได้แก่ SCGP EPG UTP STGT และหุ้นอานิสงส์ Work from home (เพราะหลายบริษัทเริ่มใช้มาตรการ WFH) COM7 JMART SYNEX SIS DELTA กลุ่มทีวี BEC RS (ช้อปออนไลน์) ขายประกันโควิด TQM-FSMART 
บล.คันทรี่ กรุ๊ป กลยุทธ์การลงทุน นักลงทุนระยะสั้นเก็งกำไรหุ้นได้ประโยชน์จากการแพร่ระบาด COVID-19 อาทิ ถุงมือยาง (STA STGT) สินค้า IT (COM7 SYNEX SIS) ได้ประโยชน์ Work From Home (ADVANC) อิเล็กทรอนิกส์ (DELTA HANA KCE) และควรหลีกเลี่ยงการเก็งกำไรในหุ้นที่รับผลกระทบจากการแพร่ระบาดที่สมุทรสาคร (ASIAN CPN CPF DOHOME JWD MAJOR TU) พร้อมแนะหากถอยต่ำกว่า 1450 ควรเพิ่มการถือครองเงินสดมากขึ้น ส่วนนักลงทุนระยะกลางให้เตรียมพร้อมที่จะเริ่มกลับเข้ามาสะสมอีกครั้ง